"Spintecătorul din Yorkshire", un criminal în serie britanic, a murit de Covid. A refuzat tratamentul.
Criminalul în serie avea 74 de ani şi suferea de schizofrenie. A fost închis după ce a omorât 13 femei. El a refuzat tratamentul pentru Covid-19.
Criminalul în serie britanic Peter Sutcliffe, cunoscut ca "Spintecătorul din Yorkshire", a decedat în spital, după ce s-a infectat cu Covid, relatează Huffpost. Sutcliffe a fost arestat în 1981, fiind acuzat că a omorât 13 femeie şi a avut intenţia de a omorî încă şapte.Sutcliffe şi-a petrecut ultimele zile într-un spital din apropierea penitenciarului în care era închis. Cu doar câteva zile în urmă, el s-a infectat cu Covid-19, însă a refuzat tratamentul.Cu doar două săptămâni în urmă, el s-a aflat din nou în spital, fiind tratat pentru un posibil atac de cord. Sutcliffe suferea de obezitate, diabet şi schizofrenie paranoidă.